บ่ายนี้ สภาผู้แทนราษฎร เตรียมพิจารณากระทู้ถามสดและกระทู้ถามทั่วไป
สภาผู้แทนราษฎร เตรียมพิจารณากระทู้ถามสดและกระทู้ถามทั่วไป การประชุมสภาผู้แทนราษฎร ในเวลา 13.00 น. วันนี้ 21 สิงหาคม 2562  วาระการประชุมจะเริ่มต้นด้วยการปรึกษาหารือปัญหาของประชาชนของสมาชิก แบ่งเป็นสมาชิก ส.ส.ฝ่ายรัฐบาล และฝ่ายค้าน ฝ่ายละ 20 คน คนละ 2 นาที จากนั้นเป็นการพิจารณากระทู้ถามสดและกระทู้ถามทั่วไป 3 กระทู้ ประกอบด้วย กระทู้ถามรัฐมนตรีว่าการกระทรวงทรัพยากรธรรมชาติและสิ่งแวดล้อม เรื่อง ประชาชนถูกฟ้องขับไล่พื้นที่ทำกินบ้านคลองชัน นายจารึก ศรีอ่อน เป็นผู้ตั้งกระทู้ถาม  กระทู้ถามรัฐมนตรีว่าการกระทรวงการคลัง 2 ได้แก่ เรื่อง การสำรวจเพิ่มเติมเพื่อมอบบัตรสวัสดิการแห่งรัฐ นายมานิตย์ สังข์พุ่ม เป็นผู้ตั้งกระทู้ถาม และเรื่องกฎกระทรวงการอนุญาตผลิตสุรา พ.ศ. 2560 นายเท่าพิภพ ลิ้มจิตรกร เป็นผู้ตั้งกระทู้ถาม และพิจารณารับทราบรายงานผลการปฏิบัติงานประจำปี 2561 ขององค์การกระจายเสียงและแพร่ภาพสาธารณะแห่งประเทศไทย (ส.ส.ท.)จากนั้นเป็นการพิจารณาเรื่องที่คณะกรรมาธิการพิจารณาเสร็จแล้ว คือ ร่างข้อบังคับการประชุม ส.ส. พ.ศ. .... ซึ่งเป็นการพิจารณาต่อจากการประชุมเมื่อวันพฤหัสบดีที่ 15 สิงหาคมที่ผ่านมา โดยเป็นการพิจารณาข้อ 90 ต่อ เรื่องการแบ่งจำนวนคณะกรรมาธิการ